1945. aastal taasühinesid Vene Õigeusu Kirikuga  omal algatusel oikumeenilise patriarhaadi Lääne-Euroopa  eksarhaadi 75 vene kogudust. Ka Vene Õigeusu Pagulaskiriku  koguduste hulk Lääne-Euroopas vähenes pärast Teist maailmasõda  Moskva patriarhaadi aktiivse välispoliitika tõttu.  VÕKsse tuli tagasi kümmekond endist nn Karlovatsi sinodi  kogudust Saksamaalt, Austriast, Ungarist, Jugoslaaviast,  Suurbritanniast jm. Ajavahemikus 1943-1946 liideti Vene  Õigeusu Kirikuga välismaal ühtekokku kolm metropoliiti,  17 piiskoppi ja 285 kogudust. Taastati VÕK tsaariaegsed misjonikeskused  Palestiinas, USAs, Hiinas, Jaapanis ja Koreas  (Škarovski 2000: 288-294; Pospelovski 1995: 190-193).